Cesarhanmun/geonobi-data huggingface dataset:
地名: 興德 (全羅道, 縣（監）)
年: 1526.0

○全羅道觀察使柳灌狀啓曰: "道內各官孝行卓異者: 潭陽府書員權福, 早歲失母, 慟未報恩, 朔望設祭, 盡其誠敬, 事其父, 昏定晨省。 及歿, 晝夜號泣, 三年後忌日之月, 不食酒肉。 長水縣幼學金敬孫, 父死, 不離殯側, 哀毁過禮, 漁獵養母, 貿供甘旨。 母年過百歲而死, 敬孫年亦七十, 而三年不離墓側, 啜粥哀毁, 家有急難, 足不到門。 興德縣錄事吳俊, 其父腫疾, 或吮疽; 或嘗糞。 及歿, 哀毁過禮, 不食鹽醬、菜果。 羅州正兵崔致江妻良女能今, 夫亡, 朝夕泣血, 春秋製造衣服, 祭後燒焚。 今至十九年, 不改初心, 致哀盡禮, 又不食肉。 扶安縣進士崔弼成, 其母患乳腫甚苦, 藥餌無效, 吮腫得愈。 父進士秀孫得惡疾, 彌留累月, 百藥無效。 醫云: ‘蝙蝠可治。’ 時當冬月, 求而不得, 號天而泣, 蝙蝠自至, 和劑以進, 厥疾乃瘳。 前直長韓崇錫, 其母發癰幾死, 吮疽得全, 及其歿, 守喪盡哀。 又遭父喪, 親執奠饌, 廬墓喪祭, 一出至誠。 康津別侍衛高守儉, 父母之喪, 竝守墳三年, 仍居墓側, 朝夕致祭。 國忌日則不食酒肉, 又以素饌行祭, 二十五年, 略無懈心, 一鄕共推爲孝子。 古阜郡鄕吏李成浩妻今伊, 爲夫所黜, 其同生欲令改嫁, 誓死不從, 逃入舅父家。 舅父哀憐, 使其子成浩, 復合同居。 及其夫死, 日夜哭泣盡情, 行喪三年後, 仍着喪服, 堂中設靈座, 朝夕行祭。 衣服造置, 一依生時。 別侍衛李叔孫, 遭母喪, 哀毁過禮, 守墳, 一不來家, 三年內不飮酒。 沃溝縣別侍衛杜世俊, 其母病臥五十餘日, 須臾不離於側, 不解衣帶, 嘗糞以驗。 死後, 不與家人相話, 其母所嗜之物, 必盡力求得以奠。 晝夜哭聲不絶, 以終三年。 長城縣
              丹巖驛吏車舜年, 事親至孝, 如得異味必獻。 每遇佳節, 獻壽父母, 必邀鄕黨父老以樂。 其父仁甫得淋疾, 便澁不通, 氣絶, 舜年抱持, 籲天乞命, 吮其陽莖二日, 水道自開, 小便通下, 乃得復甦。 全州府生員朴世直, 性本厚重。 年十餘歲失母, 哀慕三年, 每傷事母不盡其年, 事父益謹, 奉養甘旨, 無不如意。 及歿, 啜粥三年, 不食羹醬, 草屨、苴杖, 不出洞口。 私奴金千同, 其母患惡腫, 卽斷指燒和于酒, 饋之, 病母卽愈。 幼學朴衡文妻金氏, 喪其夫, 三年內不梳頭, 朝夕親奠, 日夜哭泣。 喪畢後, 每製衣, 墳前哭祭, 移置神主前, 節改則遞舊易新, 哭焚淨地, 返魂享祀, 至今不怠。 金堤郡私奴難金, 其父母生時, 盡心孝養。 母死後, 廬墓三年, 仍居墓側。 又事主謹勤, 其主常患窮乏, 盡心救助。 得時新之物, 不獻於其主, 則不忍先嘗。 幼學尹師仁妻朴氏, 年二十五時喪夫, 今至十六年, 素服、素饌而節日及忌祭時, 親往墳前, 哀痛如初。 學生徐致明妻良女馬非, 年三十歲喪夫後, 二十一年, 不脫喪服, 設位版、素帳, 冬夏衣服造置, 朝夕設奠。 萬頃縣
              崔致江妻良女今伊, 年三十七歲, 無子女、喪其夫。 今已十七年, 衣白衣、不食肉、不茹葷。 奉神主, 設床帳, 香爐甁花, 朝夕上食, 備時物。 製時服以進, 燒舊易新。 朔望、俗節則疾病、風雨外, 必上墓以祭。"
地名: 興德 (全羅道, 縣（監）)
年: 1528.0

○禮曹以孝子、節婦等公事入啓曰: "前者上敎以爲, ‘季世有如此孝子節婦, 其行可嘉。 其褒賞節目, 改磨鍊爲當。’ 云。 臣等考其可以旌表者, 蓋斷指之事, 特因一時誠激, 而爲之也。 至於年久, 而孝行不替者, 其孝行尤最焉。 斷指者, 在古例爲旌表, 故若干人, 當爲旌表也。 往在趙光祖時, 孝行尤異者, 移文于各道, 悉抄令報。 今者此人等, 其時未得顯著, 恐其實有異也。 然於見聞, 雖不高, 有一事涉於孝行者, 則所當賞物也。 其中稍異者, 復其戶, 又其中不惜身體, 而所行表著者, 旌表其閭也。 以文案見之, 則其中特異者, 雖載於《三綱行實》者, 無以過矣。 所當旌表之。 但自上嘉賞節行之意, 窮村僻巷之人, 何得以知之? 若以傳敎之意, 判付於此公事, 而移文, 則外方亦知上意之所存, 而尤有所奬勵焉。" 傳曰: "啓意知道。" 其公事曰: "全州私奴金千同、江陵幼學崔應祿、進士申命和妻李氏、咸從幼學盧仁碩、安州軍士朴好、女子朴德、中部私婢末德、抱川閑良權居敬之於父母, 价川良女莫時之於夫, 不惜肌膚, 斷指燒饋, 竝得差病。 忠州前惠民署參奉河叔崙, 旣割其股, 又斷其指, 以療(毋)
                〔母〕
              疾。 牛峯忠順衛李潤童妻洪氏, 前以節行卓異, 復戶勸奬。 厥後二十餘年, 誠敬不懈, 志節益固。 此人等特異, 雖《三綱行實》所載孝子、烈婦, 無以過也。 潭陽書員權福、長水幼學金敬孫、興德錄事吳俊、扶安進士崔弼成、前直長韓崇錫、康津別侍衛高守儉、古阜別侍衛李叔孫、沃溝別侍衛杜世俊、長城驛吏車舜年、全州生員朴世直、三陟幼學金崇孫、楊口戶長柳潭、咸從前旅帥劉仁達、順安前參奉朴蔓根、高原幼學徐尙仁、沃川校生林世華、結城幼學兪恒、金堤私奴難金、鴻山水軍金元孫、中部私奴朴達、沃川驛吏梁老等, 各爲父母, 生盡其孝, 死盡其禮, 操行卓異。 羅州良女能今、古阜良女今伊、金堤良女馬非、萬頃良女今伊、嘉山甲士方權妻尹氏、沃川驛吏梁祿妻莫藏、德山良女寶德、南部故府使崔季思妻南氏、金堤故幼學尹師任妻朴氏、全州幼學朴衡文妻金氏、沃川良女石乙今、西部故僉知鄭錫禧妾良女貞今、雲山故幼學兪諧妻良女中之等, 夫亡後, 喪禮極盡, 其誠, 久而不衰, 節行可尙。 潭陽正兵鄭利、鄭漢、鄭進、鄭倫同居二場, 奉養其(毋)
                〔母〕
              , 孝友之情, 出於至誠, 亦爲可嘉。 前項金千同、崔應祿、河叔崙、申命和妻李氏、盧仁碩、權居敬、朴德、末今、莫時、李潤童妻洪氏等, 則依《大典》旌門復戶。 書員權福、幼學金敬孫、進士崔弼成、別侍衛杜世俊、生員朴世直、幼學兪恒、錄事吳俊等, 則賞職。 幼學徐
              尙仁、良女能今、良女今伊、良女馬非、今伊、私奴朴達、驛吏車舜年、梁老等, 則復戶賞物。 韓崇碩、高守儉、李叔孫、金崇孫、劉仁達、朴蔓根、林世華、金元孫、柳潭、難金、朴衡文妻金氏、尹師任妻朴氏、兪諧妻中之、方權妻尹氏、良女石乙今、寶德、貞今、莫莊、崔季思妻南氏、鄭利、鄭漢、鄭進、鄭倫, 則賞物勸奬何如?"
地名: 興德 (全羅道, 縣（監）)
年: 1593.0

○經略移咨: 大槪, 本國八道之中, 某道、某邑, 倭奴盡數占據; 某道上犯; 某道未犯; 某處某道, 全未入境, 逐一備細, 開寫明白, 咨復施行。 回咨曰: ‘如平安道
              平壤府城ㆍ中和ㆍ祥原等郡, 俱經焚蕩占住。 寧邊ㆍ肅川ㆍ成川ㆍ定州ㆍ安州ㆍ龜城ㆍ朔州ㆍ昌城ㆍ義州ㆍ江界等府鎭、德川ㆍ順川ㆍ熙川ㆍ雲山ㆍ嘉山ㆍ郭山ㆍ宣川ㆍ鐵山ㆍ龍川ㆍ渭原ㆍ碧潼ㆍ博川ㆍ理山ㆍ寧遠ㆍ慈山ㆍ价川等郡、甑山ㆍ咸從ㆍ江西ㆍ永柔ㆍ龍崗ㆍ三和ㆍ順安ㆍ江東ㆍ三登ㆍ陽德ㆍ孟山ㆍ泰川ㆍ殷山等縣, 俱賊未入境。 黃海道
              黃州ㆍ海州ㆍ瑞興ㆍ平山ㆍ豐川等府鎭、鳳山ㆍ谷山ㆍ遂安ㆍ信川ㆍ安岳ㆍ載寧ㆍ白川等郡、新溪ㆍ牛峯ㆍ文化ㆍ松禾ㆍ長淵ㆍ瓮津ㆍ康翎ㆍ殷栗ㆍ江陰ㆍ長連ㆍ兎山等縣, 俱經焚蕩占住。 只延安府一城, 守臣固守, 奮勇拒敵, 賊遂大挫而去。 京畿
              廣州ㆍ驪州ㆍ坡州ㆍ楊州ㆍ水原ㆍ富平ㆍ利川ㆍ仁川ㆍ長湍ㆍ南陽等府鎭、楊根ㆍ豐德ㆍ加平ㆍ安山ㆍ朔寧ㆍ安城ㆍ麻田ㆍ高陽等郡、龍仁ㆍ振威ㆍ永平ㆍ陽川ㆍ金浦ㆍ砥平ㆍ抱川ㆍ積城ㆍ果川ㆍ衿川ㆍ通津ㆍ交河ㆍ漣川ㆍ陰竹ㆍ陽城ㆍ陽智ㆍ竹山等縣, 俱經焚蕩, 亦有占據。 江華ㆍ喬桐等府縣, 俱賊未入境。 江原道
              原州ㆍ淮陽ㆍ襄陽ㆍ春川ㆍ三陟ㆍ江陵ㆍ鐵原等府鎭、通川ㆍ平海ㆍ旌善ㆍ高城ㆍ扞城ㆍ寧越ㆍ平昌ㆍ等郡、金城ㆍ蔚珍ㆍ歙谷ㆍ伊川ㆍ平康ㆍ金化ㆍ狼川ㆍ洪川ㆍ楊口ㆍ橫城ㆍ麟蹄ㆍ安峽等縣, 俱經賊患, 亦有占住。 慶尙道
              慶州ㆍ星州ㆍ安東ㆍ昌原ㆍ金海ㆍ密陽ㆍ善山ㆍ大丘ㆍ東萊等處府鎭、草溪ㆍ蔚山ㆍ梁山ㆍ淸道ㆍ醴泉ㆍ永川ㆍ興海ㆍ金山ㆍ咸安ㆍ陜川等郡、慶山ㆍ固城ㆍ巨濟ㆍ義城ㆍ泗川ㆍ鎭海ㆍ開寧ㆍ三嘉ㆍ高靈ㆍ宜寧ㆍ河陽ㆍ龍宮ㆍ彦陽ㆍ漆原ㆍ仁同ㆍ聞慶ㆍ咸昌ㆍ知禮ㆍ玄風ㆍ軍威ㆍ比安ㆍ義興ㆍ新寧ㆍ靈山ㆍ昌寧ㆍ機張ㆍ熊川等縣, 俱經焚蕩, 占住。 靑松ㆍ寧海等府、榮川ㆍ豐基ㆍ咸陽等郡、南海ㆍ盈德ㆍ居昌ㆍ奉化ㆍ河東ㆍ淸河ㆍ安陰ㆍ丹城ㆍ禮安ㆍ迎日ㆍ長鬐ㆍ眞寶等縣, 俱賊未入境。 只晋州一城, 本鎭官固守拒賊, 斬殺甚衆, 賊遂遁歸。 咸鏡道
              安邊ㆍ德原ㆍ鍾城ㆍ慶興等府鎭、文川ㆍ高原ㆍ三水ㆍ端川等郡、洪原ㆍ利城ㆍ明川等縣, 俱經賊患, 亦有占住去處。 忠淸道
              忠州ㆍ淸州等鎭、淸風ㆍ丹陽ㆍ槐山等郡、文義ㆍ堤川ㆍ懷德ㆍ延豐ㆍ陰城ㆍ淸安ㆍ鎭川ㆍ永春ㆍ報恩ㆍ永同ㆍ黃澗等縣, 俱經焚蕩, 亦有占住。 公州ㆍ洪州等鎭、林川ㆍ泰安ㆍ韓山ㆍ舒川ㆍ沔川ㆍ天安ㆍ瑞山ㆍ沃川ㆍ溫陽等郡、鴻山ㆍ德山ㆍ平澤ㆍ稷山ㆍ定山ㆍ靑陽ㆍ恩津ㆍ懷仁ㆍ鎭岑ㆍ連山ㆍ尼山ㆍ大興ㆍ扶餘ㆍ石城ㆍ庇仁ㆍ藍浦ㆍ結城ㆍ保寧ㆍ海美ㆍ唐津ㆍ新昌ㆍ禮山ㆍ木川ㆍ全義ㆍ燕歧ㆍ靑山ㆍ牙山等縣, 俱賊未入境。 全羅道
              珍山ㆍ錦山等郡, 龍潭ㆍ茂朱等縣, 俱被焚掠外, 羅州ㆍ光州ㆍ南原ㆍ長興ㆍ順天ㆍ潭陽ㆍ濟州等府鎭、寶城ㆍ益山ㆍ古阜ㆍ靈巖ㆍ珍島ㆍ淳昌ㆍ金堤ㆍ礪山ㆍ靈光ㆍ樂安等郡、昌平ㆍ臨陂ㆍ萬頃ㆍ金溝ㆍ綾城ㆍ光陽ㆍ龍安ㆍ咸悅ㆍ扶安ㆍ咸平ㆍ康津ㆍ玉果ㆍ高山ㆍ泰仁ㆍ沃溝ㆍ南平ㆍ興德ㆍ井邑ㆍ高敞ㆍ茂長ㆍ務安ㆍ同福ㆍ和順ㆍ興陽ㆍ海南ㆍ求禮ㆍ谷城ㆍ長城ㆍ珍原ㆍ雲峯ㆍ任實ㆍ長水ㆍ鎭安ㆍ大靜ㆍ旌義等縣, 俱賊未入境。 只全州府一城, 賊至城外, 望見守備完固, 不犯而退。
地名: 興德 (全羅道, 縣（監）)
年: 1606.0

○生員丁彦珪供稱: "矣身以增廣圓點事, 去五月念後, 與六寸兄生員丁彦璿, 同年生員安德鳳、安德麟等, 寓館婢夢環家。 二十六日平朝, 聞外間下人喧擾之聲, 問之則東廡(其)
                〔壁〕
              上, 有雜書云云。 卽招守僕天龍等問之, 則夜間某人書榜云云。 矣身以爲, 狂悖之人妄書儒生草榜, 與丁彦璿往見次, 安德麟兄弟時方梳頭, 泮村居接儒生十餘人等, 同往見之, 則雜書滿朝士夫姓名。 矣身心神竦然, 守僕天龍、順龍、毛老金等, 持朱土水洗墁次, 希英亦爲來到。 矣身妄料, 如此汚穢之書, 留之一刻, 則貽聖廟一刻之辱, 爲士子者, 人皆得以去之。 守僕等業已持洗滌之具, 不知不覺間, 洗墁事說道, 則彦璿先去曰: ‘此非小事, 而不干於汝, 速來。’ 云云。 矣身,爲, 匿名書雖父子間, 不可相傳, 留之無用, 故亦隨而退。 希英等與聞之事, 專不聞知。 大槪奸人所爲, 欲使傳播四方, 搆亂朝著, 使之剔去, 出於至情, 輕率之罪, 萬死無惜。 玆者加屎招內: ‘黑衣一人, 入去松業家。’ 云云, 而世英家, 與松業家相距甚遠, 其間亦多空曠之處不知緣何遠來泮水內 且松業家, 亦入洞三四間許, 又循曲墻而入, 若不隨去則必不明知入於其家。 松業家洞, 通于興德洞, 行路之人尋常往來, 或有適他之人, 經由是路。 矣身雖無狀, 世傳忠厚, 惟以讀書決科爲業, 妄論是非爲戒。 言人之過, 尙且羞之, 況此聖廟之地, 是何等嚴敬之地, 而身服章甫, 妄行褻慢之事, 至於此極乎? 大槪壁書之變, 極兇極惡之人, 與二三同死生之人, 匿(彰)
                〔形〕
              迹, 乃可爲也。 矣身與安德麟兄弟, 無親戚骨肉之分, 只以同年之義, 定交於泮壁之間, 聞其能文, 與之同接。 雖至(懸)
                〔愚〕
              極劣, 必不與相知未熟之人, 敢行兇惡之事。 旣云一人入其家, 則三人不同明矣; 三人之不同明則一人之不可爲明矣。 且今以此獄事, 逮捕館下人就囚者, 將迫於死; 逃躱者, 奔竄失所, 正犯未出, 獄事未究。 囚人館奴仁福, 本以兇惡之人, 故被捉而來, 隔間相語, 誑誘迷劣女人以爲: ‘甲死、乙死等, 是兩班爾。 雖不明知, 入於某家, 泛然指之, 則必推及士子, 而爾等不受一杖而放矣。’ 將死之人, 聞此誑誘之說, 不論曲直, 便生圖生之念以爲: ‘不如專指一者, 使獄辭歸一。’ 此說傳播於獄中, 獄卒等悶其被誣; 憐其無告, 以爲獄事歸一, 其計亦慘矣。 此則滯獄之人所共聞知者也。 矣身等以迷劣一女人之誣, 橫被惡名, 曖昧情狀, 若不洞燭, 則嚴威之下, 性命難保。 螻蟻微臣, 生死不足惜, 只念受誣昭代, 未見暴白, 上負聖明樂育之恩; 下愧父兄敎誨之勤, 天下寧有至冤極痛如此者乎? 白日在上; 公議在下, 有罪無罪, 證在蒼天。 矣身若有一毫干犯之罪, 而敢爲煩瀆之辭, 不有顯戮, 必有陰誅。 天威之下, 軀命已矣, 而窮兇極惡之人, 逋誅於牖下, 而無辜之人, 抱冤先死, 則豈非極痛也哉? 今若速得罪人, 明示典刑, 則矣身冤痛, 至此而可白。 惟願聖慈, 曖昧情由, 分揀施行。"

○左右捕盜廳啓曰: "在逃成均館奴希英同生兄戒香, 與妻母莫介, 同生同壻雇工等, 捕捉囚禁, 而其中莫介、雇工則興德洞居故幼學李珉妻李氏家。 搜探士族家, 故敢啓。" 傳曰: "知。"

○私婢香鶴供稱: "矣身興德洞寡婦家婢子, 而希英交嫁, 子息多數産長, 左右抱持, 奔走計活, 少無餘暇。 矣身元非館婢, 館奴婢等罕得相見, 館中凡事, 專不聞知。 希英若有所聞則豈不直招, 而至使妻子, 竝受如此之禍乎? 他餘辭緣, 迷劣女子, 專不得知。 相考施行。"
地名: 興德 (全羅道, 縣（監）)
年: 1663.0

○執義南九萬、正言李光稷以城上所, 詣臺請對, 上引見於熙政堂, 光稷引避曰: "臣以於義、壽進兩宮事, 絻已論啓矣, 今聞諸宮家, 亦皆有此事, 而臣未及聞, 不得竝請勿施, 請遞。" 上曰: "勿辭。" 九萬啓內侍府事, 上不從。 又請軍器副正安鈸汰去, 上曰: "鈸曾經此職, 到今汰去, 不知其可也?" 九萬曰: "旣知其不可, 則豈可以已經而置之乎?" 上不答。 九萬曰: "承批然後可啓他事也。" 上曰: "臺諫無一日再啓之規, 意以爲所懷而不答矣。 鈸何必汰去乎?" 九萬又啓曰: "曺瑗事, 因一奸民爭訟, 至煩王命, 拿致京獄, 則損國體莫甚。 請還收。" 上曰: "此事曲折, 昭然可知, 拿致京獄, 何不可之有?" 九萬曰: "旣有監司, 又有守令, 何必於京獄而治之耶? 況事係宮家, 遠外聽聞, 必曰聖明因宮家事有此拿命, 其爲累聖德何如耶?" 上曰: "雖拿致京獄, 豈卽殺之? 臺啓初以曲直未知之事, 不可徑先拿致爲言, 今又曰, 一奸民爭訟之事, 不必煩王命者, 何哉?" 九萬曰: "前後臺啓措語之參差, 固不足論也。 瑗若與凡民爭訟, 則殿下其果有是命乎? 只以事係宮家, 故殿下必欲拿致重究, 此豈示群下之道哉? 事理若是昭然, 而殿下一向堅執, 此臣之未解聖意者也。" 上厲聲曰: "爾欲知予意, 將欲何爲耶?" 九萬曰: "瑗之罪狀可殺, 則自本道殺之, 亦足矣, 若曰, 本道不足以治其罪云爾, 則臣決知其事體不可也。" 且拜且啓, 爭之甚力, 上益怒曰: "初啓之後, 如有所懷, 則稱以所懷而言之可也。 今乃不然, 啓辭與所懷, 混陳無別, 强聒如此, 聽之亦甚苦矣。 雖百啓, 予豈從之?" 左右無不震慄, 九萬獨無懼色曰: "臣之今日請對, 非有他意, 蓋以一張文字傳啓, 不允之後, 則不得再有所達, 殿下亦不明示聖意, 故臣欲於咫尺之前, 反覆陳達, 以悉事理之當否, 而聖敎嚴峻, 使不得畢其說, 此無非不見信於君父之致也。 請遞。" 上曰: "勿辭。 九萬又啓曰: "梁達源推緘覈處事, 本府陳其不可, 而聖明不從, 又下未安之敎, 臣竊惜之。 以內官自明之辭, 反疑廷臣之言, 豈不大損於事體乎? 請還收覈處之命。" 上曰: "予未曉此事也。 朝士與內官, 事無相干, 而至被詬辱, 則商翼亦似有所失, 故臺諫之初啓也, 予以相鬨答之, 而亦以達源爲有罪, 又命罷推矣。" 九萬曰: "設令商翼有所失, 閹竪自是人主家奴, 豈可與朝士比竝? 在殿下處置, 惟當深罪達源而已。 若於此輩, 有假借之色, 則後弊有不可勝言。" 上曰: "如使予欲偏護達源, 則其緘答判付, 當直分揀, 何必覈處爲哉。" 九萬曰: "大凡宦寺之中, 豈無可信之人, 作事之際, 豈無理直之事哉? 若但以其人信其事, 直有所假借, 則後弊難防。 漢之鄭衆, 忠烈人也, 唐之高力士, 善取舍將相, 此等人, 不可以內侍待之, 故漢、唐之君, 信任之, 以啓宦寺用事之患, 此其明驗也。 宦寺與朝士相鬨, 則殿下重究達源, 是爲處置得宜也。" 上曰: "以理推之, 達源豈得詬辱於無故自在之人耶? 故予以商翼, 亦非無失。 而終無罪商翼之擧, 則是爲偏護於彼乎?" 九萬又啓: "壽進、於義兩宮事, 吏曹防啓, 政院陳辨, 而聖明終不聽, 臣竊憫焉。 請諸宮家奴婢、田土作者勿侵事, 一切革罷。" 上曰: "吏曹旣云有例, 又曰: "不可開路, 故不從矣。" 九萬曰: "凡聽言之道, 宜取其大指, 何可摘抉誤下文字, 斥之而不許乎? 且殿下曰: ‘何以利宮庄’, 士大夫亦曰: ‘何以利吾家’, 朝廷將何以禁之乎? 殿下歷觀載籍, 英君誼辟, 亦有如此事耶? 殿下當以堯、舜爲法, 何乃以庸主自處乎? 殿下之私利宮庄者, 不過得其租石而已, 宮家雖無租石, 其將不能保乎? 祖宗之付托於殿下者, 其重何如, 而何不念及於此耶? 臣每一念至, 不但流涕而痛哭也。" 上不答。 九萬曰: "諸宮家、內司事, 臺臣論執, 政院覆逆, 而皆未蒙許。 固知如臣齟齬之說, 必不能格天, 而只以一張啓辭, 每承不允二字而退者, 旣不誠實, 亦甚泄泄, 故唐突請對, 敢有所達。 而六事之中, 其四卽宮家、內司事也, 殿下皆不允許, 此由於臣之言拙誠薄, 今雖退出, 而明日論啓, 不過此事。 瀝血面陳, 旣未得請, 則況可以文字, 望其允許乎? 只是虛帶職名而已, 請罷斥臣職。" 上, 作色曰: "事有是非, 豈可以爾之逼迫而從之耶? 勿辭。" 退待而出。 史臣書之, 上目送之, 顧謂注書曰: "只書初啓, 再啓以後, 勿書之。" 蓋上甚怒九萬, 且惡其言之直, 不欲宣泄於外也。 承旨金益炅曰: "古之人臣, 有牽裾而極諫者, 今此南九萬之盡言, 實出於忠愛之誠, 而聖上非但不賜聽納, 太無假借之色, 待臺臣之道, 似不當如是。 臣恐有累於聖德也。" 上曰: "古之所謂牽裾者, 豈指此等事也?" 九萬縷縷數百言, 意欲回天, 辭甚剴切。 屢觸上怒, 而辭氣不屈, 眞所謂極諫之士。 而終不省納, 惜哉。 光稷啓曰: "兩湖白綿紙, 大同給價甚少, 而紙品漸加, 還退改備, 至於累次, 而輸運馬駄, 一番給價。 紙價旣倍於前, 馬價又無出處, 此是列邑之巨弊。 
                〔合〕
              有變通。" 上曰: "問于該廳處之。" 光稷又申前諸宮家柴場、漁場革罷, 壽進、於義兩宮奴婢及田畓作者, 一體定役事, 及請還收梁達源緘辭覈處之啓, 上皆不允。 又啓曰: "前興德縣監李&#x26E32;, 春分後赴任, 故新迎人馬, 有未盡上來者。 及其遭喪而歸也, 以新迎未上來之刷馬率還, 而徵捧舊馬價, 自爲載來, 其數多至綿布八百餘匹。 請令本道, 明査啓聞處置。" 從之。 光稷引避曰: "九萬引避, 臣當處置, 而九萬所陳之事, 皆本院已發之論, 雖有先後, 其所爭執, 與九萬無異, 何敢晏然處置? 請遞。" 上命勿辭。 其後憲府, 請南九萬、李光稷竝出仕曰: "不爲文字塞責之計, 欲效面對回天之誠, 咫尺天威, 盡言不諱, 臺閣風采, 澟然可尙。 而終靳一兪, 反下嚴敎, 今此引避, 實出於不敢晏然, 少無可避之嫌。" 上從之。 承旨金益炅進曰: "元子名字, 直自差備, 書下於宗親府, 事體不可。 宜由於政院。" 上曰: "有前例矣。"
地名: 興德 (全羅道, 縣（監）)
年: 1728.0

○上御晝講。 侍講官趙迪命陳文義訖, 仍曰: "戶曹參判鄭錫三論斥吏判, 疑其心術, 此豈盛世之好事? 至言捨臣等數三人外, 皆是外緩內峻者, 是驅半朝於疑晦之科, 恐非士大夫口業。 豈不傷朝廷之體統, 損士夫之風俗乎?" 上曰: "周而不比, 比而不周, 是聖人言也。 儒臣所達尊朝廷體統云者, 予不解其意矣。 然則朝廷之上, 黨比而無所是非, 然後方可謂體統尊嚴乎?" 同經筵宋寅明曰: "興德縣監閔厚基, 莅任之後, 治績顯著, 繕完戎備。 向日平橋之賊, 旣聚旋散者, 以其有備也。 以一守宰, 爲兇賊輩所憚, 宜各別奬用。" 上曰: "問于大臣, 參量調用。" 寅明曰: "變亂時, 趙儼與北漢所屬軍卒、僧徒, 乘城暴露, 依他軍門例犒饋, 亦依松都、水原試才之例, 遣重臣試才行賞, 恐宜。" 上曰: "主管堂上與別將, 眼同試才。" 檢討官徐宗玉曰: "《勘亂錄》, 宋寅明謙而不爲, 須有促敎, 始可了當。" 寅明曰: "宰臣一人, 若與同事, 可以商略撰次。" 上曰: "朴師洙與之同事。" 寅明曰: "向來徐命淵之迂行赴任, 臣亦不敢謂善處, 而一日之間, 能收集諸郡兵, 移關列邑, 辭語激切, 感動人心, 與權詹絶異, 而畢竟與詹同罪配邊, 豈不冤乎? 臣意, 減等輕責, 以示功罪之不相掩, 似宜。" 上命放送。 宗玉曰: "向日朴師正疏論銓地, 黜補興陽。 職爲吏郞, 論及注擬事, 與三司不同, 而斥補惡地, 皆以爲過矣。" 上曰: "郞官未行公之前, 論斥堂上, 豈云朝廷體統乎? 予意亦不欲久置矣。" 承旨金潗曰: "菱鐵布於陣所, 以防怯陣也, 以索綴之, 易致棼亂, 以鐵爲索, 可以便於施用矣。" 又言: "申飭吏、奴作隊, 而器械不可不備, 以耗穀, 量宜劃給, 使之措備。" 令廟堂稟處。
地名: 興德 (全羅道, 縣（監）)
年: 1733.0

○行推鞫, 問罪人金繼寶。 繼寶供: "臣聞掛榜又出, 欲爲國捉得賊黨, 今五月晦間, 往全羅道, 搜問詳知賊徒所在處, 則南原
              百福寺、順天
              松廣寺掛書。 泰仁居兩班洪九采、井邑居常漢堂上金命信及徐廷遠、興德居兩班金八起ㆍ常漢堂上鄭齊仁、扶安居兩班金南繹、昌平居兩班高萬齡等, 今年八月十六日, 會高萬齡家, 有所酬酢。 臣踰墻而入, 竊聽於窓外則以爲: ‘兩次掛榜, 終無其效, 待春掛書於八道而圖國。’ 云云。 南原則高萬齡親往掛書, 順天則金南繹亦親往掛書。 且曰: ‘吾輩於今年五月, 冒炎往掛, 而不能廣掛, 故不甚擾亂。’ 云云。 臣入往高萬齡家時, 遇鄭齊仁於萬齡家洞口, 問往何處則曰: ‘此里有往處矣。’ 臣追役潛入萬齡家則上項諸人已來會矣。 鄭齊仁、金南繹則臣知其面, 而其餘皆不知, 問於萬齡婢年可十六七之人, 則答曰: ‘某處某人也。’ 臣曾自戊申年, 聞某某人爲賊黨。 故聞其姓而知其名矣。" 更問金繼寶曰: "掛書旣在五月之前, 則五月掛書之說卽違端。 不知其謀議潛入何意, 而十六歲迷劣之婢, 何能知其多人之姓名乎? 且非公然潛聽者, 抑有所聞之人, 一一吐實。" 繼寶供: "掛書渠輩曰五月, 故臣亦曰五月。 多人姓名, 臣曾聞其類之爲賊黨, 而知其姓名。 故路遇鄭齊仁之入高萬齡家, 意或有謀議之事, 又逢其婢問曰: ‘今日來汝家者, 某邑之某人, 某面之某人耶?’ 婢曰: ‘然。’ 故臣知某某之來會也。 竊聽於窓外, 則萬齡曰: ‘掛書於南原。’ 南繹曰: ‘掛書於順天。’ 齊仁曰: ‘不能廣掛, 故事乃無效。’ 云。 臣旣無參涉之事, 所告諸人, 亦無嫌怨, 而常有疑心, 每爲譏察, 適見多人之相會, 故潛入竊聽矣。"

○行推鞫。 罪人金南爀、高萬齡、二梅等, 與繼寶面質, 繼寶皆辭屈。 上命訊問繼寶, 繼寶初供: "臣於今年五月晦間, 往探于全羅道, 則南原
              百福寺、順天
              松廣寺掛書, 而泰仁
              黔里居兩班洪九采、井邑常漢金命信ㆍ徐廷遠、興德兩班金八起ㆍ常漢鄭齊仁、扶安兩班金南繹、昌平兩班高萬齡等, 八月十六日, 會于高萬齡家, 有所酬酢。 故踰墻而入, 竊聽於窓外, 則以爲兩次掛榜, 終無其效, 待開春, 掛榜於八道而圖國。" 又供: "南原則高萬齡親往掛之, 順天則金南繹親往掛之云。 鄭齊仁、金南繹則曾識其面, 其餘則問于萬齡家兒婢, 則云以某處某姓人矣。 蓋臣曾於丁未, 謫居興德, 戊申冬蒙放, 詳聞其時賊情, 已知某某人之爲賊黨, 故聞其姓, 而知其名矣。" 再供: "萬齡家兒婢, 曾所識其面, 故伊日又逢厥婢, 而問之曰: ‘今日來汝家者某邑某人耶?’ 婢曰: ‘然。’ 以此知某某人之聚會矣。" 南繹供: "臣名卽南爀, 非南繹也。 洪九采、金八起但聞其名, 而不知其面。 高萬齡之名似聞之, 而未能詳記。 初不聚會, 豈有謀議? 掛書等說, 千萬孟浪。" 高萬齡供: "所謂來會之人, 不但不知其面, 亦不聞其名。 掛書之說, 寧有是事? 臣家計稍厚, 昨今年嶺湖乞客甚多。 臣雖不知爲誰某, 而渠輩必有知臣者矣。 又有一事可辨者, 臣於八月十六日, 爲觀監試初試, 赴長水試所, 元不在家矣。" 二梅供: "上年秋間, 有一着氈笠乞人來言: ‘謫居慶尙道, 今方解還。’ 願得米升錢兩, 而以米少許給之, 則其人怒其少, 出門曰: ‘汝家將作蒿田。’ 其外元無問答矣。" 南爀等與繼寶面質, 互相發明, 而繼寶每每沮屈, 至於高萬齡伊日不在家之說不能答, 故有訊問之命。 鄭齊仁亦在發捕之中, 而興德近處, 元無齊仁爲名者, 假都事柳仁燾以鄭仁先之仁字相同拿來。 仁先與繼寶面質, 彼此皆曰不知, 故卽爲放送。 其後, 繼寶連四次嚴訊物故。 金南爀以本事脫空, 命放送, 高萬齡、二梅移送秋曹, 各別嚴問。
地名: 興德 (全羅道, 縣（監）)
年: 1802.0

○備局言: "壯勇營撤罷後, 錢、穀、木、布、屯土、軍器、公廨, 區處移屬, 軍兵接濟、戶曹ㆍ內司各衙門奴貢給代措處之方, 各具別單以入。"
                【錢、穀、木、布區處別單, 各項米合二萬三百六十三石, 屬之惠廳, 各項米合六千八百二十三石, 屬之戶曹。 各項太合二千一百六十六石, 屬之惠廳, 各項太合二千六百九十二石, 屬之戶曹。 各項木合二百十五同, 屬之惠廳, 各項木合二百四十同, 屬之戶曹, 各項木合四同, 屬之兵曹, 各項木合二十四同, 屬之訓局。 各項木合二十二同, 屬之禁營, 木八同, 屬之御營, 木二十同, 屬之嶺南。 各項布合二十四同, 屬之戶曹, 各項布合十五同, 屬之兵曹。 各項錢合四千六百兩, 屬之惠廳, 各項錢合二千一百五十五兩, 屬之戶曹, 各項錢合四百五十三兩, 屬之禁營, 各項錢合三百十三兩, 屬之御營, 錢四十四兩, 屬之軍器寺, 各項錢合二千八百八十八兩, 屬之兵曹, 各項錢合一千八百兩, 屬之京畿, 各項錢合一萬四千六百七兩, 屬之海西, 各項錢合六萬五千九百三十八兩, 屬之關西, 各項錢合一萬六千二百十三兩, 屬之湖南, 各項錢合七千六百七十兩, 屬之嶺南, 各項錢合九千六百七十九兩, 屬之湖西, 錢三千兩, 屬之關東, 錢一千兩, 屬之關北, 錢九千兩, 屬之廣州。 別庫所管及餉色還穀仍分, 取耗秩, 各項租合六萬三千六百十五石, 小米一百十一石, 屬之京畿。 各項小米合一萬四千石, 屬之關西, 小米九百石, 屬之海西, 大、小米合一千一百九十四石, 屬之湖西, 各項米合二百八十六石, 屬之湖南, 米四千石, 屬之嶺南, 各項米合三千五百石, 屬之關東。 拜峯米二千七百石、租二千石, 鷺梁還米一千二十石, 古城還米一千石、租三千二百二十八石, 屬之各該鎭。 屯土區處秩, 扶安屯、古阜屯、固城屯、金海屯、昌原屯、橫城屯、洪州屯屬之廣州, 於支屯屬之御營, 振威屯、陰竹屯、漣川屯、始興屯屬之均廳。 鳳山屯、黃州屯、甕津屯、安州屯、傳川屯、長興屯、定州屯、振威屯、高陽屯、金浦屯、砥平屯、楊根屯、加平屯、箭串菜田稅、興德洞圃田稅、桃渚洞圃田稅、鷰谷寺白紙, 屬之內司。 水原屯、安山屯、始興屯、龍仁屯, 屬之水原府。 長淵屯、廣州屯、嘉山屯、古城屯、永柔屯、公州屯、伊川屯、龍岡屯、陰竹屯、坡州屯屬之均廳。 果川屯屬之鷺梁鎭, 拜峯屯屬之該牧官。 外別庫所管柳川、平山、信川屯稅, 長水寺稅修城庫所管大有屯, 賭地租, 莞千庫所管火巢內稅, 連山屯稅, 平薪屯稅穀, 牙兵收布七百同, 以上本是五營所管, 仍屬之水原府。】
地名: 井邑 (全羅道, 縣（監）)
年: 1464.0

○全羅道
              古阜船軍林陽茂、金堤
              鄭連等五人詣承政院密啓曰: "羅州牧使宋益孫潛有異志, 連結古阜郡事柳晡、興德縣監金徽、井邑縣監李文饒、茂長縣監由峻, 潛通於南陽府院君
              洪達孫, 謀爲不軌。 蹤迹荒唐, 且益孫有悖逆之言, 故來告耳。" 命義禁府都事洪剛往羅州, 拿益孫及判官崔昕首吏各一人來, 知事鄭忠源拿晡、徽、文饒、峻及事干古阜人金得精ㆍ尹毛隱ㆍ論伊、南原人孫今ㆍ孫成己、僧弘識、書員崔守萬、益孫奴金金等來, 又命囚林陽茂等於義禁府, 以待益孫之來。
地名: 井邑 (全羅道, 縣（監）)
年: 1470.0

○刑曹三覆啓: "井邑囚晋州官奴莫金與物故性眞、高升、莫同、豆彦、彌羅老, 在逃勿金、李山、古音龍、金崛等, 寺明火, 射殺僧人, 劫奪衣服罪; 海州囚私奴加叱同、太山燒李湄家, 射殺李湄, 强盜罪, 律該斬不待時。" 從之。
地名: 井邑 (全羅道, 縣（監）)
年: 1494.0

○司憲府持平尹璋來啓曰: "存今, 非自與豐川尉相奸也, 豐川尉, 乃與其母共約成之, 則存今固無罪也。 且傳旨云: ‘雖得豐川之妾, 予不治罪。’ 而今乃罪之, 臣恐殿下失信於民也。 且禮賓判官尹衡老, 今爲兼持平, 衡老旣無來歷, 又乏物望, 請改差。 且以執義李承健爲兼弼善, 本府糾察百官, 不宜與東宮僚屬混處也, 請改弼善。" 傳曰: "弼善改差。 衡老雖曰無來歷, 此但倉穀斗量之事耳, 以敬差官兼帶御史, 無乃不妨乎? 存今事, 予旣諭之盡矣, 今何更啓耶?" 璋又啓曰: "法不可動, 一動, 民無所措手足, 不可以律外之罪, 加之於人也。 且匹夫, 尙不可失信, 況人君乎? 永安道, 人心頑愚, 而倉穀斗量, 亦爲重事, 無物望者, 不宜遣也。" 傳曰: "衡老可遣與否, 問于吏曹。 存今, 予若治罪, 則謂之失信, 可也, 予非治罪, 何謂失信耶? 以一家之事言之, 奴婢不常厥居, 惟主之命, 予使存今移居于井邑, 是爲罪之乎? 爾等敢言之意, 何耶?"
地名: 井邑 (全羅道, 縣（監）)
年: 1593.0

○經略移咨: 大槪, 本國八道之中, 某道、某邑, 倭奴盡數占據; 某道上犯; 某道未犯; 某處某道, 全未入境, 逐一備細, 開寫明白, 咨復施行。 回咨曰: ‘如平安道
              平壤府城ㆍ中和ㆍ祥原等郡, 俱經焚蕩占住。 寧邊ㆍ肅川ㆍ成川ㆍ定州ㆍ安州ㆍ龜城ㆍ朔州ㆍ昌城ㆍ義州ㆍ江界等府鎭、德川ㆍ順川ㆍ熙川ㆍ雲山ㆍ嘉山ㆍ郭山ㆍ宣川ㆍ鐵山ㆍ龍川ㆍ渭原ㆍ碧潼ㆍ博川ㆍ理山ㆍ寧遠ㆍ慈山ㆍ价川等郡、甑山ㆍ咸從ㆍ江西ㆍ永柔ㆍ龍崗ㆍ三和ㆍ順安ㆍ江東ㆍ三登ㆍ陽德ㆍ孟山ㆍ泰川ㆍ殷山等縣, 俱賊未入境。 黃海道
              黃州ㆍ海州ㆍ瑞興ㆍ平山ㆍ豐川等府鎭、鳳山ㆍ谷山ㆍ遂安ㆍ信川ㆍ安岳ㆍ載寧ㆍ白川等郡、新溪ㆍ牛峯ㆍ文化ㆍ松禾ㆍ長淵ㆍ瓮津ㆍ康翎ㆍ殷栗ㆍ江陰ㆍ長連ㆍ兎山等縣, 俱經焚蕩占住。 只延安府一城, 守臣固守, 奮勇拒敵, 賊遂大挫而去。 京畿
              廣州ㆍ驪州ㆍ坡州ㆍ楊州ㆍ水原ㆍ富平ㆍ利川ㆍ仁川ㆍ長湍ㆍ南陽等府鎭、楊根ㆍ豐德ㆍ加平ㆍ安山ㆍ朔寧ㆍ安城ㆍ麻田ㆍ高陽等郡、龍仁ㆍ振威ㆍ永平ㆍ陽川ㆍ金浦ㆍ砥平ㆍ抱川ㆍ積城ㆍ果川ㆍ衿川ㆍ通津ㆍ交河ㆍ漣川ㆍ陰竹ㆍ陽城ㆍ陽智ㆍ竹山等縣, 俱經焚蕩, 亦有占據。 江華ㆍ喬桐等府縣, 俱賊未入境。 江原道
              原州ㆍ淮陽ㆍ襄陽ㆍ春川ㆍ三陟ㆍ江陵ㆍ鐵原等府鎭、通川ㆍ平海ㆍ旌善ㆍ高城ㆍ扞城ㆍ寧越ㆍ平昌ㆍ等郡、金城ㆍ蔚珍ㆍ歙谷ㆍ伊川ㆍ平康ㆍ金化ㆍ狼川ㆍ洪川ㆍ楊口ㆍ橫城ㆍ麟蹄ㆍ安峽等縣, 俱經賊患, 亦有占住。 慶尙道
              慶州ㆍ星州ㆍ安東ㆍ昌原ㆍ金海ㆍ密陽ㆍ善山ㆍ大丘ㆍ東萊等處府鎭、草溪ㆍ蔚山ㆍ梁山ㆍ淸道ㆍ醴泉ㆍ永川ㆍ興海ㆍ金山ㆍ咸安ㆍ陜川等郡、慶山ㆍ固城ㆍ巨濟ㆍ義城ㆍ泗川ㆍ鎭海ㆍ開寧ㆍ三嘉ㆍ高靈ㆍ宜寧ㆍ河陽ㆍ龍宮ㆍ彦陽ㆍ漆原ㆍ仁同ㆍ聞慶ㆍ咸昌ㆍ知禮ㆍ玄風ㆍ軍威ㆍ比安ㆍ義興ㆍ新寧ㆍ靈山ㆍ昌寧ㆍ機張ㆍ熊川等縣, 俱經焚蕩, 占住。 靑松ㆍ寧海等府、榮川ㆍ豐基ㆍ咸陽等郡、南海ㆍ盈德ㆍ居昌ㆍ奉化ㆍ河東ㆍ淸河ㆍ安陰ㆍ丹城ㆍ禮安ㆍ迎日ㆍ長鬐ㆍ眞寶等縣, 俱賊未入境。 只晋州一城, 本鎭官固守拒賊, 斬殺甚衆, 賊遂遁歸。 咸鏡道
              安邊ㆍ德原ㆍ鍾城ㆍ慶興等府鎭、文川ㆍ高原ㆍ三水ㆍ端川等郡、洪原ㆍ利城ㆍ明川等縣, 俱經賊患, 亦有占住去處。 忠淸道
              忠州ㆍ淸州等鎭、淸風ㆍ丹陽ㆍ槐山等郡、文義ㆍ堤川ㆍ懷德ㆍ延豐ㆍ陰城ㆍ淸安ㆍ鎭川ㆍ永春ㆍ報恩ㆍ永同ㆍ黃澗等縣, 俱經焚蕩, 亦有占住。 公州ㆍ洪州等鎭、林川ㆍ泰安ㆍ韓山ㆍ舒川ㆍ沔川ㆍ天安ㆍ瑞山ㆍ沃川ㆍ溫陽等郡、鴻山ㆍ德山ㆍ平澤ㆍ稷山ㆍ定山ㆍ靑陽ㆍ恩津ㆍ懷仁ㆍ鎭岑ㆍ連山ㆍ尼山ㆍ大興ㆍ扶餘ㆍ石城ㆍ庇仁ㆍ藍浦ㆍ結城ㆍ保寧ㆍ海美ㆍ唐津ㆍ新昌ㆍ禮山ㆍ木川ㆍ全義ㆍ燕歧ㆍ靑山ㆍ牙山等縣, 俱賊未入境。 全羅道
              珍山ㆍ錦山等郡, 龍潭ㆍ茂朱等縣, 俱被焚掠外, 羅州ㆍ光州ㆍ南原ㆍ長興ㆍ順天ㆍ潭陽ㆍ濟州等府鎭、寶城ㆍ益山ㆍ古阜ㆍ靈巖ㆍ珍島ㆍ淳昌ㆍ金堤ㆍ礪山ㆍ靈光ㆍ樂安等郡、昌平ㆍ臨陂ㆍ萬頃ㆍ金溝ㆍ綾城ㆍ光陽ㆍ龍安ㆍ咸悅ㆍ扶安ㆍ咸平ㆍ康津ㆍ玉果ㆍ高山ㆍ泰仁ㆍ沃溝ㆍ南平ㆍ興德ㆍ井邑ㆍ高敞ㆍ茂長ㆍ務安ㆍ同福ㆍ和順ㆍ興陽ㆍ海南ㆍ求禮ㆍ谷城ㆍ長城ㆍ珍原ㆍ雲峯ㆍ任實ㆍ長水ㆍ鎭安ㆍ大靜ㆍ旌義等縣, 俱賊未入境。 只全州府一城, 賊至城外, 望見守備完固, 不犯而退。
地名: 井邑 (全羅道, 縣（監）)
年: 1601.0

○全羅道暗行御史弘文館副校理李廷馦啓曰: "臣去正月三十日, 猥承嚴命, 出入民間, 參以聞見, 則靈光郡守慶暹, 爲政嚴明, 賦役均平, 吏畏民懷, 頌聲盈路, 治最湖南。 光州牧使李尙吉, 慈祥爲治, 民甚便愛, 一境晏然。 泰仁縣監金滋, 律身廉潔, 一毫不取, 爲政剛明, 吏不能欺。 興陽縣監李景立、求禮縣監李挺男, 俱以年少武夫, 盡心官事, 民無弊瘼, 流逋四集, 加以自奉甚簡, 衙眷至約。 靈巖郡守玄楫, 不畏豪族, 徭役均一, 民皆稱譽, 猶恐或失。 金堤郡守李貴, 頭會箕斂, 無有紀極, 勞民動衆, 大築無益之堰, 闔境騷然, 而至蒙監司之褒啓, 道內人心, 以此尤憤。 海南縣監李挺臣, 不治官事, 惟事遊畋, 吏(緣)
                〔掾〕
              爲奸, 民多怨詈。 綾城縣令河應圖, 政委下吏, 賦役煩重, 且縣地驛吏, 三世爲驛吏之役, 而應圖以爲, 逃奴所生, 卽壓以爲奴, 使喚衙內, 事甚無謂。 全州判官許進廷, 庸劣無比, 爲人笑侮, 加以濫徵, 民不堪苦。 井邑縣監金光翼, 年少手生, 不恤民隱, 衙屬太濫, 貽弊多端。 南原判官韓應福, 處事顚倒, 濫用刑杖, 不敬上官, 多有乖戾之事。 且臣行到蘆嶺, 偶逢一官人問之, 則羣山萬戶宋得祿, 以海鎭防守進去云。 微末武夫, 厭憚海道, 徑取旱路, 其自便之狀, 極爲痛憤。 且臣詗察一道民情, 則大槪去歲稍稔, 家有餘粟, 似無艱食之患。 若如是休養數年, 則庶有恒産奠居之樂, 而人心不固, 搖搖靡定。 或曰: ‘朝廷已使量田, 何以堪支? 築無益之山城, 何以堪役? 被抄操鍊, 長立官門, 何以堪苦? 皆懷逃散之心, 多發怨咨之言, 春節已晩, 怠於東作。 凡此數件, 皆是不得已之擧, 而人心如此, 末如之何。 惟舟師格軍一事, 則人皆曰: ‘此則大有益之事, 民何敢厭憚乎? 其餘所令之事, 口應而心不然, 此大可憂者也。 臣遍問村民曰: ‘今者天兵已撤, 徭役必輕, 民其蘇息否?’ 皆顰蹙而答曰: ‘玆者進上諸色貢物, 一時復立, 賦役反有甚於前日, 民安得遂其生乎?’ 若量減貢物, 以紓民力, 則似可少慰人心矣。 且兵營移設長興之意, 殊甚未解。 康津古營, 距長興十餘里, 其間形勢, 少無異同, 而長興之民, 困於將卒之支供, 不勝其苦, 康津古營之民, 又困於本縣之偏侵, 還思設營。 人心所在, 地理可憑。 況少無利害者乎? 聞今又移設潭陽云。 此則尤爲失算。 湖南之所可防備者, 沿海今若捨沿海, 而主將入處山郡, 脫有緩急, 其可坐視沿海列邑之崩陷, 而不之救乎? 兵營近海, 意必有在, 恐不可輕易移改也。 且珍山一郡, 戶不過數十, 殘薄之狀, 不可形言。 若合幷錦山, 則似乎便當。 且觀察使李弘老, 文簿間判斷之才, 則最長, 而好勝有癖, 奴視將士, 統制使以下, 不能措手足, 麤厲武夫, 反目相待, 脫有邊警, 必不同心共濟, 此極可慮。 必須朝廷善處, 然後湖南可保無虞矣。 臣職忝近侍, 濫受繡衣之任, 所聞所見, 不敢不達, 竝爲書啓。 臣行到稷山
              所沙坪, 逢一守令, 輜重十餘駄, 直前馳來, 以扇遮面, 掠臣騎而相過, 臣使驛卒, 捉來其下人, 則成群亂打, 或以鐵錐剌之。 適一人落後究問, 則乃海州判官朴明槫, 棄官下歸云。 雖曰他道守令, 蔑視使命, 其驕妄悖慢之狀, 極爲警愕。 緣臣庸劣, 以致辱命, 無任惶恐隕越之至。"
地名: 井邑 (全羅道, 縣（監）)
年: 1624.0

○憲府啓曰: "靈光郡守元斗杓, 曾於春間, 領軍往來, 路過井邑, 遂因軍官之私囑, 杖殺官奴之夫妻, 其時乃空官也。 厥後尸親呈狀于本縣, 則縣監終不聽理。 其道監司, 萬無不聞之理, 而怯於斗杓之氣勢, 不敢摘發, 殊極寒心。 請元斗杓拿推, 井邑縣監李仁傳, 罷職不敍, 監司推考。" 上從之。
地名: 井邑 (全羅道, 縣（監）)
年: 1673.0

○大司諫李䎘、司諫尹衡聖、獻納魚震翼啓: "金浦人許炡, 爲叛奴所害, 幾殊而甦, 一家被殺殆盡。 捕盜大將柳赫然秘關于井邑縣, 收捕叛奴, 移囚全州, 略已就服, 井邑鄕所柳振亨等, 恐有革縣之弊, 行賂營下。 故緩其獄, 以致叛奴輩脫逃, 五人在逃, 堇捕三人。 所當趁卽啓聞行法, 而其時監司, 只令還囚本縣, 振亨等敎誘公州人, 自稱叛奴之本主, 惹起訟端, 遷延不決。 聞者莫不駭憤, 請令該道, 譏捕叛奴, 依律照斷, 振亨及刑吏獄卒, 拿致京獄, 各別嚴刑, 其時監司, 亦罷職。" 上從之。 不從監司罷職事。

○大司諫李䎘、司諫尹衡聖、獻納魚震翼等啓曰: "金浦人許炡爲叛奴所害, 幾殊而甦, 一家被殺殆盡。 捕盜大將柳赫然秘關于井邑縣, 收捕叛奴, 移囚全州, 略已就服。 井邑鄕所柳振亨等恐有革縣之弊, 行賂營下, 故緩其獄, 以致叛奴輩逃脫, 五人在逃, 僅捕三人。 所當趁卽啓聞行法, 而其時監司只令還囚本縣。 振亨等敎誘公州人, 自稱叛奴之主, 惹起訟端, 遷延不決, 聞者莫不駭憤。 請令該道, 譏捕叛奴, 依律照斷, 振亨及刑吏獄卒, 拿致京獄, 各別嚴刑其, 時監司吳始壽罷職不敍。" 上從之, 監司罷職事不從。 又啓曰: "都承旨鄭榏, 承乏濫授, 物情爲駭。 判義禁趙珩, 雖稱柔善, 素乏剛果, 不合議讞之任。 竝請遞差。" 又啓曰: "刑曹判書閔熙曾爲江華留守時, 貪縱鄙瑣之事, 不一而足。 屠販牛隻, 侵奪漁人, 錙銖之利, 盡歸(龍)
                〔壟〕
              斷。 甚至備送十隻牛五兩車於京第, 載運其人柴木, 而多捧雇價, 以爲肥己之資, 一府之人, 莫不唾罵。 請罷職不敍。" 上答以不允, 且敎曰: "柔善不甚害事, 必怪毒然後, 可以任事乎? 鄭榏事不覺駭然也。 若論以爾等黨同伐異之意, 則果不協矣。 如此之論, 誠所痛惡者, 而今又見之, 不覺驚駭也。"
地名: 井邑 (全羅道, 縣（監）)
年: 1728.0

○庭鞫。 問辛孝祖, 供: "觀奎輩有魁首大將, 砥平
              南壽彦, 乃觀奎妹夫, 觀奎與壽彦, 爲舟師大將, 聚驪江所泊船隻, 御駕若幸南漢, 則爲衝破之計, 其言藉藉。 井邑縣監睦重衡, 有謀逆之意, 其繼子兒名光遠, 在驪州, 其生父, 卽睦天齊, 與平兵李思晟, 爛熳相議, 賊變出後, 光遠聞其父爲湖南賊大將而上來, 下去井邑, 中道還來。 壽彦之事, 臣聞之於胤祖子景龜。 三月十三日, 臣暮往胤祖家, 冊上有如手指大片紙, 拆封而不糊, 復合其封上, 書木香二錢。 臣開見, 則非木香, 乃松明枝一介, 心以爲怪。 復詳看裹書紙, 則明是觀奎筆跡, 初行曰: ‘竹根欲爲採送, 而日暮未果, 明當採送。 昨聞嶺奇淸與嶺事, 期於必成, 俄見砥書, 期信未能的知, 可鬱。 此札送于廣州
              任生處, 以探期信如何?’ 云云, 不書姓名。 期信云者, 其後思之, 期者, 似是日期, 信者, 似是信地也。 其傍又有堅封書一度, 書面曰: ‘靑田
              趙進士候狀, 廣津
              任生員旅所入納, 臣未及開見, 而主人出來, 故佯若不見而退坐。 此雖非南壽彦之文跡, 而俄見砥書云者, 可知壽彦之書抵觀奎也。 十四日曉, 光遠率其奴三名, 與其生父天齊, 入後浦里中胤祖家, 而臣適到胤祖家。 臣初豈知光遠作行之由? 怪問其早動, 則光遠父子, 哂而不答, 臣累度强問之, 則景龜在傍, 謂臣曰: ‘隱諱於叔無益, 吾當言之。 井邑縣監, 爲湖南賊大將上來, 與平兵約會。"
地名: 井邑 (全羅道, 縣（監）)
年: 1729.0

○乙丑/引見鞫廳大臣, 酌處趙德普、睦重衡、禹如天、姜必齊、金德裕、朴泰堅、朴泰三、洪啓一等有差。 初, 戊申賊閔百孝供稱: "德普知賊謀, 聞安城敗報, 仰天太息事, 在三月十五日。" 德普供: "三月十八日, 自京下往龍仁, 二十三日, 發龍仁宿稷山, 赴任湖縣。" 命本道査問, 官人之供, 一如德普言。 上以德普與閔昌道結姻, 持身不謹而爲是, 先正臣趙光祖後孫也。 命參酌配極邊。 重衡累出戊申賊招, 以爲三月十五日, 期會于板橋至有靑坡
              睦井邑湖南賊大將之說。 重衡供: "三月十五日, 卽淸州作變之日, 則板橋期會之說, 不成事理。" 上以三月十五日, 乃是嶺湖各道諸賊, 約與相應之日, 則此不足爲自明之端, 而罪不明白, 命減死配絶島。 如天, 鎭岑縣座首也, 必齊, 鎭岑縣吏也, 縣監李萬東從逆時, 或酬酢凶言, 或往來賊陣。 上以脅從原之, 命如天配絶島, 必齊配遠地。 德裕, 忠州人, 閔黯之女壻, 韓世弘之內舅也。 始爲百孝所引, 逮問旋酌處, 忠州人藉藉言, 德裕漏網, 司諫徐宗玉啓請更鞫, 從之。 累加刑訊, 不得端緖。 上曰: "從臺言, 欲以釋群情之疑耳。 德裕旣經酌處, 旋復杖死, 則凡經酌處者, 豈不擧懷疑懼乎? 以疑殺人, 非王者道。" 特命減死配大靜縣。 泰三爲順天府使時, 泰堅以泰三同姓親, 傳泰三書於朴弼夢謫所, 路過泰仁, 朴弼顯方點兵, 泰堅換給所乘馬。 上以泰三之貽書弼夢, 在逆節未露之前, 弼顯叛時, 僞稱勤王, 泰堅換馬, 見欺無怪, 命泰堅定配, 泰三配極邊。 啓一, 李有翼血黨也。 有翼擇可使於李思晟
              平安兵營者, 啓一與焉, 且見有翼凶詩者也。 上謂: "累刑, 足以懲罪。 殺之則過。" 命減死配極邊。 上謂大臣曰: "予於此, 有深悔者, 李慶祉子殷鼎特囚事也。 慶祉若不徑斃, 則欲爲酌處矣。" 左議政洪致中曰: "慶祉終有可疑者, 三月二十日, 往見師寬, 明白無疑矣。 白文彩, 卽其妹夫之婢夫, 吳漢翊, 卽皮肉不干之人, 若無二十日往見之事, 何必公然誣捏乎? 十七日見師寬事承服, 而二十日見師寬事, 終始牢諱, 必有隱情矣。 自上以爲閉城拒賊, 足爲可恕, 而弼顯之來陣三川, 非朝令, 則事當出兵擊之。 而慶祉按兵不動, 此亦可死之罪也。" 右議政李台佐曰: "吳命恒自全州上來時, 以慶祉爲有功, 而乘白馬來到者, 卽傳簡於慶祉者云。 若然則慶祉之罪, 不可盡言矣。" 上曰: "且有一事深悔者。 昨年春, 宗元子, 令訓將梟示, 則李宗城諫止, 李秉泰亦以爲: ‘雖快於一時, 必爲後日之悔。’ 宗城、秉泰, 卽今之直臣也。" 臣謹按治逆, 自有其法。 直令軍門梟示, 則不但非法, 後弊何防焉? 宗元子梟示, 在兵亂未平之前, 而李宗城、李秉泰諸人, 皆執不可, 未幾而上亦悔之, 追思諫止之言, 儘盛德也。 而逮夫乙亥之獄, 軍門梟示, 便成一按例之事。 惜乎, 宗城、秉泰之言, 不可得以復聞也。
地名: 井邑 (全羅道, 縣（監）)
年: 1733.0

○行推鞫, 問罪人金繼寶。 繼寶供: "臣聞掛榜又出, 欲爲國捉得賊黨, 今五月晦間, 往全羅道, 搜問詳知賊徒所在處, 則南原
              百福寺、順天
              松廣寺掛書。 泰仁居兩班洪九采、井邑居常漢堂上金命信及徐廷遠、興德居兩班金八起ㆍ常漢堂上鄭齊仁、扶安居兩班金南繹、昌平居兩班高萬齡等, 今年八月十六日, 會高萬齡家, 有所酬酢。 臣踰墻而入, 竊聽於窓外則以爲: ‘兩次掛榜, 終無其效, 待春掛書於八道而圖國。’ 云云。 南原則高萬齡親往掛書, 順天則金南繹亦親往掛書。 且曰: ‘吾輩於今年五月, 冒炎往掛, 而不能廣掛, 故不甚擾亂。’ 云云。 臣入往高萬齡家時, 遇鄭齊仁於萬齡家洞口, 問往何處則曰: ‘此里有往處矣。’ 臣追役潛入萬齡家則上項諸人已來會矣。 鄭齊仁、金南繹則臣知其面, 而其餘皆不知, 問於萬齡婢年可十六七之人, 則答曰: ‘某處某人也。’ 臣曾自戊申年, 聞某某人爲賊黨。 故聞其姓而知其名矣。" 更問金繼寶曰: "掛書旣在五月之前, 則五月掛書之說卽違端。 不知其謀議潛入何意, 而十六歲迷劣之婢, 何能知其多人之姓名乎? 且非公然潛聽者, 抑有所聞之人, 一一吐實。" 繼寶供: "掛書渠輩曰五月, 故臣亦曰五月。 多人姓名, 臣曾聞其類之爲賊黨, 而知其姓名。 故路遇鄭齊仁之入高萬齡家, 意或有謀議之事, 又逢其婢問曰: ‘今日來汝家者, 某邑之某人, 某面之某人耶?’ 婢曰: ‘然。’ 故臣知某某之來會也。 竊聽於窓外, 則萬齡曰: ‘掛書於南原。’ 南繹曰: ‘掛書於順天。’ 齊仁曰: ‘不能廣掛, 故事乃無效。’ 云。 臣旣無參涉之事, 所告諸人, 亦無嫌怨, 而常有疑心, 每爲譏察, 適見多人之相會, 故潛入竊聽矣。"

○行推鞫。 罪人金南爀、高萬齡、二梅等, 與繼寶面質, 繼寶皆辭屈。 上命訊問繼寶, 繼寶初供: "臣於今年五月晦間, 往探于全羅道, 則南原
              百福寺、順天
              松廣寺掛書, 而泰仁
              黔里居兩班洪九采、井邑常漢金命信ㆍ徐廷遠、興德兩班金八起ㆍ常漢鄭齊仁、扶安兩班金南繹、昌平兩班高萬齡等, 八月十六日, 會于高萬齡家, 有所酬酢。 故踰墻而入, 竊聽於窓外, 則以爲兩次掛榜, 終無其效, 待開春, 掛榜於八道而圖國。" 又供: "南原則高萬齡親往掛之, 順天則金南繹親往掛之云。 鄭齊仁、金南繹則曾識其面, 其餘則問于萬齡家兒婢, 則云以某處某姓人矣。 蓋臣曾於丁未, 謫居興德, 戊申冬蒙放, 詳聞其時賊情, 已知某某人之爲賊黨, 故聞其姓, 而知其名矣。" 再供: "萬齡家兒婢, 曾所識其面, 故伊日又逢厥婢, 而問之曰: ‘今日來汝家者某邑某人耶?’ 婢曰: ‘然。’ 以此知某某人之聚會矣。" 南繹供: "臣名卽南爀, 非南繹也。 洪九采、金八起但聞其名, 而不知其面。 高萬齡之名似聞之, 而未能詳記。 初不聚會, 豈有謀議? 掛書等說, 千萬孟浪。" 高萬齡供: "所謂來會之人, 不但不知其面, 亦不聞其名。 掛書之說, 寧有是事? 臣家計稍厚, 昨今年嶺湖乞客甚多。 臣雖不知爲誰某, 而渠輩必有知臣者矣。 又有一事可辨者, 臣於八月十六日, 爲觀監試初試, 赴長水試所, 元不在家矣。" 二梅供: "上年秋間, 有一着氈笠乞人來言: ‘謫居慶尙道, 今方解還。’ 願得米升錢兩, 而以米少許給之, 則其人怒其少, 出門曰: ‘汝家將作蒿田。’ 其外元無問答矣。" 南爀等與繼寶面質, 互相發明, 而繼寶每每沮屈, 至於高萬齡伊日不在家之說不能答, 故有訊問之命。 鄭齊仁亦在發捕之中, 而興德近處, 元無齊仁爲名者, 假都事柳仁燾以鄭仁先之仁字相同拿來。 仁先與繼寶面質, 彼此皆曰不知, 故卽爲放送。 其後, 繼寶連四次嚴訊物故。 金南爀以本事脫空, 命放送, 高萬齡、二梅移送秋曹, 各別嚴問。
地名: 高敞 (全羅道, 縣（監）)
年: 1466.0

○傳旨刑曹曰: "前龍宮縣監宋守殷, 決杖一百, 屬官奴。 前陜川郡守權得經、永川郡守申命之、眞寶縣監李質、玄風縣監孫閏生、昌原府使李壽生、密陽府使禹垓, 決杖一百, 收告身。 江華府使禹繼蕃、金城縣監李仁順、高敞縣監蔡申命、盈德縣令金惶、文義縣令趙崝、礪山郡守趙崇智, 收告身。 山陰縣監鄭成良、漆原縣監崔安智、高靈縣監李永蓁、三嘉縣監文碩漢、平壤判官李壽朋、成川府使李惇仁、江陵府使金仲廉、判官李貴華、原州牧使金克己、判官鄭和、醴泉郡守金祗、藍浦縣監吳子善、永春縣監曺尙謙、鎭川縣監裵止訥、懷仁縣監成繼姓、沃川郡守金映璧、全義縣監崔鎭、林川郡守朴輝、咸安郡守柳訓、豐基郡守禹塲、潭陽府使薛晟、河東縣監尹愼德、靑松府使崔尙柔、咸昌縣監權漢生、咸平縣監成繼曾、陰城縣監金淮、旌善郡守朴繼姓、奉化縣監柳暟、果川縣監尹繼智、前全義縣監金嗣源、樂安郡守尹利、淸州牧使黃守正、判官琴以詠、咸陽郡守盧藎卿、前果川縣監任彭孫、包伊浦萬戶鄭愼之、甘浦萬戶庾善言罷職。"
地名: 高敞 (全羅道, 縣（監）)
年: 1483.0

○刑曹啓: "私婢者斤加, 以相訟婢子, 敺打其主李進山。 請依《大典》奴婢敺罵舊家長條, 論決。" 命議于領敦寧以上。 鄭昌孫議: "者斤加雖名爲李進山之婢, 然皆是誤決, 不可以奴婢敺本主論斷。 依刑曹所啓, 施行爲便。" 尹弼商議: "者斤加雖不役於進山之家, 有得決立案, 敺罵本主, 情犯深重, 此風不可長也。 決杖一百、流三千里, 以戒後人, 何如?" 洪應議: "李進山與者斤加, 奴主之分已定。 若或犯分, 罪在不赦。 今以雇工, 敺罵舊家長, 例論照得, 似爲歇後。 令刑曹商議, 改律定罪, 何如?" 盧思愼議: "者斤加雖本非進山之婢, 主掌官以婢子決給, 則進山乃其主也。 而敢行敺打, 當以奴婢敺家長律照得。 然者斤加自知本非其婢, 故相詰敺打, 與知是我之本主, 而敺打者異科。 於敺罵家長律, 減一等論斷, 則庶合情法。 李克培議: "李進山旣於高敞、務安掌隷院, 三受立案, 其時奴婢之分已定, 爲者斤加者, 姑從官決, 服事進山, 法所當然。 遽與女壻豆之敺罵, 此不可不懲。 臣以爲: ‘當以奴主之分論決, 以奴婢敺罵家長本律改照, 臨時上裁何如?" 尹壕議: "者斤加敺李進山, 在得決之後, 爲其本主, 明矣。 以舊奴婢雇工, 敺罵舊家長條論決, 未便, 改照何如?" 從克培議。
地名: 高敞 (全羅道, 縣（監）)
年: 1532.0

○辛亥/傳曰: "高敞監罪,
                【曾犯竊盜, 令禁府推之。】
              禁府斷以全家爲奴, 斷(筯)
                〔筋〕
              黥面之律。 此人狂悖, 罪之固不惜, 但係宗室之人, 斷以此律, 則凡在宗室者, 孰不羞之? 其議于三公。" 領議政鄭光弼、左議政張順孫、右議政韓效元議曰: "高敞監雖微賤狂悖, 亦是宗系, 所犯且非關係宗社。 於凡人所坐之律, 減降斷科, 未爲失刑。" 傳曰: "高敞監之罪, 只以全家徙邊, 判付。"
地名: 高敞 (全羅道, 縣（監）)
年: 1542.0

○慶尙道御史金䃴復命, 上御思政殿引見。 䃴曰: "南海縣賑濟幕, 高敞監亦來食。 當初得罪歸珍島, 又作弊於珍島, 而移配於南海。 不知其罪之如何, 但以宗派之人, 率一女與奴就食焉。 初雖妄悖被罪, 而令爲窮餓寄命於賑濟幕, 聖世親親之道, 恐爲欠缺。" 上曰: "宗室之人, 非大關之罪而至此, 不合事體。 若不關之事, 則使不至此似當。"
地名: 高敞 (全羅道, 縣（監）)
年: 1589.0

○命授湖南儒生吳希吉、鄭雲龍等職。 先是, 甲申年間, 高敞人吳希吉, 從學于鄭汝立。 一日聞汝立詆斥李珥、成渾, 乃爲長書, 列數汝立詭慝之狀曰: "自此希吉之迹, 當絶於門下矣。" 汝立大怒, 笞持書奴子而退之。 至是, 其書在汝立文書中,
                【汝立受人書札, 無不藏置, 故得罪者多。】
              上閱是而奇之。 及見全羅監司所上, 汝立門徒被囚文案有希吉名, 特命放釋, 遞馬送京, 道內人殊不測其故。 希吉詣闕, 上命致政院問曰: "觀爾贈汝立書, 不覺嘉歎。 汝以如許學術之正、所見之高, 緣何出入於鄭賊之門耶? 汝平日師其人, 讀何書?" 且問發解與否、親屬有無, 希吉具對以實。
地名: 高敞 (全羅道, 縣（監）)
年: 1593.0

○經略移咨: 大槪, 本國八道之中, 某道、某邑, 倭奴盡數占據; 某道上犯; 某道未犯; 某處某道, 全未入境, 逐一備細, 開寫明白, 咨復施行。 回咨曰: ‘如平安道
              平壤府城ㆍ中和ㆍ祥原等郡, 俱經焚蕩占住。 寧邊ㆍ肅川ㆍ成川ㆍ定州ㆍ安州ㆍ龜城ㆍ朔州ㆍ昌城ㆍ義州ㆍ江界等府鎭、德川ㆍ順川ㆍ熙川ㆍ雲山ㆍ嘉山ㆍ郭山ㆍ宣川ㆍ鐵山ㆍ龍川ㆍ渭原ㆍ碧潼ㆍ博川ㆍ理山ㆍ寧遠ㆍ慈山ㆍ价川等郡、甑山ㆍ咸從ㆍ江西ㆍ永柔ㆍ龍崗ㆍ三和ㆍ順安ㆍ江東ㆍ三登ㆍ陽德ㆍ孟山ㆍ泰川ㆍ殷山等縣, 俱賊未入境。 黃海道
              黃州ㆍ海州ㆍ瑞興ㆍ平山ㆍ豐川等府鎭、鳳山ㆍ谷山ㆍ遂安ㆍ信川ㆍ安岳ㆍ載寧ㆍ白川等郡、新溪ㆍ牛峯ㆍ文化ㆍ松禾ㆍ長淵ㆍ瓮津ㆍ康翎ㆍ殷栗ㆍ江陰ㆍ長連ㆍ兎山等縣, 俱經焚蕩占住。 只延安府一城, 守臣固守, 奮勇拒敵, 賊遂大挫而去。 京畿
              廣州ㆍ驪州ㆍ坡州ㆍ楊州ㆍ水原ㆍ富平ㆍ利川ㆍ仁川ㆍ長湍ㆍ南陽等府鎭、楊根ㆍ豐德ㆍ加平ㆍ安山ㆍ朔寧ㆍ安城ㆍ麻田ㆍ高陽等郡、龍仁ㆍ振威ㆍ永平ㆍ陽川ㆍ金浦ㆍ砥平ㆍ抱川ㆍ積城ㆍ果川ㆍ衿川ㆍ通津ㆍ交河ㆍ漣川ㆍ陰竹ㆍ陽城ㆍ陽智ㆍ竹山等縣, 俱經焚蕩, 亦有占據。 江華ㆍ喬桐等府縣, 俱賊未入境。 江原道
              原州ㆍ淮陽ㆍ襄陽ㆍ春川ㆍ三陟ㆍ江陵ㆍ鐵原等府鎭、通川ㆍ平海ㆍ旌善ㆍ高城ㆍ扞城ㆍ寧越ㆍ平昌ㆍ等郡、金城ㆍ蔚珍ㆍ歙谷ㆍ伊川ㆍ平康ㆍ金化ㆍ狼川ㆍ洪川ㆍ楊口ㆍ橫城ㆍ麟蹄ㆍ安峽等縣, 俱經賊患, 亦有占住。 慶尙道
              慶州ㆍ星州ㆍ安東ㆍ昌原ㆍ金海ㆍ密陽ㆍ善山ㆍ大丘ㆍ東萊等處府鎭、草溪ㆍ蔚山ㆍ梁山ㆍ淸道ㆍ醴泉ㆍ永川ㆍ興海ㆍ金山ㆍ咸安ㆍ陜川等郡、慶山ㆍ固城ㆍ巨濟ㆍ義城ㆍ泗川ㆍ鎭海ㆍ開寧ㆍ三嘉ㆍ高靈ㆍ宜寧ㆍ河陽ㆍ龍宮ㆍ彦陽ㆍ漆原ㆍ仁同ㆍ聞慶ㆍ咸昌ㆍ知禮ㆍ玄風ㆍ軍威ㆍ比安ㆍ義興ㆍ新寧ㆍ靈山ㆍ昌寧ㆍ機張ㆍ熊川等縣, 俱經焚蕩, 占住。 靑松ㆍ寧海等府、榮川ㆍ豐基ㆍ咸陽等郡、南海ㆍ盈德ㆍ居昌ㆍ奉化ㆍ河東ㆍ淸河ㆍ安陰ㆍ丹城ㆍ禮安ㆍ迎日ㆍ長鬐ㆍ眞寶等縣, 俱賊未入境。 只晋州一城, 本鎭官固守拒賊, 斬殺甚衆, 賊遂遁歸。 咸鏡道
              安邊ㆍ德原ㆍ鍾城ㆍ慶興等府鎭、文川ㆍ高原ㆍ三水ㆍ端川等郡、洪原ㆍ利城ㆍ明川等縣, 俱經賊患, 亦有占住去處。 忠淸道
              忠州ㆍ淸州等鎭、淸風ㆍ丹陽ㆍ槐山等郡、文義ㆍ堤川ㆍ懷德ㆍ延豐ㆍ陰城ㆍ淸安ㆍ鎭川ㆍ永春ㆍ報恩ㆍ永同ㆍ黃澗等縣, 俱經焚蕩, 亦有占住。 公州ㆍ洪州等鎭、林川ㆍ泰安ㆍ韓山ㆍ舒川ㆍ沔川ㆍ天安ㆍ瑞山ㆍ沃川ㆍ溫陽等郡、鴻山ㆍ德山ㆍ平澤ㆍ稷山ㆍ定山ㆍ靑陽ㆍ恩津ㆍ懷仁ㆍ鎭岑ㆍ連山ㆍ尼山ㆍ大興ㆍ扶餘ㆍ石城ㆍ庇仁ㆍ藍浦ㆍ結城ㆍ保寧ㆍ海美ㆍ唐津ㆍ新昌ㆍ禮山ㆍ木川ㆍ全義ㆍ燕歧ㆍ靑山ㆍ牙山等縣, 俱賊未入境。 全羅道
              珍山ㆍ錦山等郡, 龍潭ㆍ茂朱等縣, 俱被焚掠外, 羅州ㆍ光州ㆍ南原ㆍ長興ㆍ順天ㆍ潭陽ㆍ濟州等府鎭、寶城ㆍ益山ㆍ古阜ㆍ靈巖ㆍ珍島ㆍ淳昌ㆍ金堤ㆍ礪山ㆍ靈光ㆍ樂安等郡、昌平ㆍ臨陂ㆍ萬頃ㆍ金溝ㆍ綾城ㆍ光陽ㆍ龍安ㆍ咸悅ㆍ扶安ㆍ咸平ㆍ康津ㆍ玉果ㆍ高山ㆍ泰仁ㆍ沃溝ㆍ南平ㆍ興德ㆍ井邑ㆍ高敞ㆍ茂長ㆍ務安ㆍ同福ㆍ和順ㆍ興陽ㆍ海南ㆍ求禮ㆍ谷城ㆍ長城ㆍ珍原ㆍ雲峯ㆍ任實ㆍ長水ㆍ鎭安ㆍ大靜ㆍ旌義等縣, 俱賊未入境。 只全州府一城, 賊至城外, 望見守備完固, 不犯而退。